Gėsalai

Gėsalai – kaimas šiaurės rytinėje Skuodo rajono savivaldybės dalyje, 7 km į šiaurės vakarus nuo Ylakių, pasienyje su Latvija. Seniūnaitijos centras. Stovi Veitelių paminklas partizanams (atminimo ženklas Gėsalų partizanams, žuvusiems 1946 m.; pastatytas 2008 m.). Pro Gėsalus teka Apšės aukštupys Vereta ir jos intakai Spiginas bei Kaltis. Prie kaimo yra Gėsalų kraštovaizdžio draustinis.

miniatiūra|220px|left|Žemės ūkio bendrovės ženklas
miniatiūra|220px|right|Gatvė
miniatiūra|220px|right|Riboženklis
miniatiūra|220px|right|Paminklas partizanams

 Istorija 

Viduramžiais Gėsalai priklausė istorinei Ceklio žemei. Į vakarus 2 km nuo kaimo yra Veitelių piliakalnis, už jo – Kivylių piliakalnis, 4 km į šiaurės vakarus – Aizvikių piliakalnis, prie jo Straujeniekų piliakalnis, į rytus – Girdenių piliakalnis.

Gėsalai minimi 1523 m. Nuo 1572 m. kaimą ir gretimus kaimus valdė Chodkevičiai, vėliau – Sapiegos. 1951–1962 m. Gėsalų apylinkės centras, 1950–1992 m. „Pabaltijo“ kolūkio centrinė gyvenvietė.  Nuo 1992 m. veikia Gėsalų žemės ūkio bendrovė, vadovas Edvardas Karečka.

1919 m. įsteigta Gėsalų pradinė mokykla. Neoficialiai Gėsalų vaikus pradėta mokinti 1917 m. rudenį. Kitais metais stambieji ūkininkai, bijodami, kad mokykla nebūtų įkurta be jų, suvedė savo vaikus į ūkininko Domo Girdenio namus, kur juos mokė Magdalena Stonkutė. Kreipęsi į tuometės Mažeikių apskrities viršininką, gyventojai pasiekė, kad dar po metų mokykla būtų atidaryta oficialiai. Taip išnuomotose patalpose, išardžius sieną ir du kambarius sujungus į vieną, mokslus pradėjo 18 mokinių. Nuo 1951 m. aštuonmetė, devynmetė, nuo 2000 m. Gėsalų pagrindinė mokykla, nuo 2005 m. Ylakių gimnazijos Gėsalų pradinio ugdymo skyrius. 2010 m. likviduota.Baigėsi kaimo mokyklos istorija. Ūkininko patarėjas

1948 m. įkurta biblioteka. Pokariu kaime veikė Lietuvos laisvės armijos Žemaičių apygardos Alkos rinktinės Ylakių būrio partizanai, kuriuos persekiojo Ylakių enkavedistai ir stribai. 1946 m. gegužės 21 d. Gėsaluose žuvo partizanas Edvardas Bičkus (g. 1910 m. Kervių k.), ryšininkas Pranas Narvilas (g. 1930 m.), kaimo gyventojai Julija Verkilaitė-Kubilienė ir Rapalis, spalio 5 d. – partizanai Juozas Mickus (g. 1912 m., gyv. Ylakaičių k.), Antanas Gūžė (g. 1913 m., gyv. Viršilų k.), Edvardas Reimontas (g. 1914 m. Viršilų k.).Lietuvos gyventojų genocidas 1944–1947. – Vilnius: Lietuvos gyventojų genocido ir rezistencijos tyrimo centras, 1998. – T. 2, A–J. – P. 204 (E. Bičkus), 571 (A. Gūžė); 2002. – T. 2, K–S. – P. 221 (J. Kubilienė-Verkilaitė), 507 (J. Mickus), 608 (Narvilas), 879 (Rapalis), 897 (E. Reimontas)

|}

 Gyventojai 

 Žymūs žmonės 

Kaime gimė:
 Bronius Baipšys, Skuodo rajono politinis ir visuomenės veikėjas
 Stasys Jonauskas, poetas, žurnalistas, redaktorius
 Edvardas Karečka, Skuodo savivaldybės narys, ūkininkas.

 Šaltiniai 

Kategorija:Skuodo rajono savivaldybės gyvenvietės